DIICOT a comunicat public că va cere arestarea suspectului de la Caracal pentru trafic de persoane și viol.

Omorul nu apare ca motiv al arestării pentru că nu există o expertiză oficială a resturilor descoperite în butoiul metalic în curtea din Caracal. Ele au fost identificate, la prima vedere, ca fiind umane, dar expertiza certă mai durează sursă judiciară pentru Libertatea

În referatul procurorilor, care va fi înaintat azi judecătorului de drepturi și libertăți, dar nu e public, apar elemente noi față de cele știute pînă acum.



Se confirmă faptul că joi, la două ore după ce Alexandra sunase la 112, mama acesteia a primit un telefon de la un bărbat.

Mama a descris procurorilor convorbirea, în care bărbatul i-a spus că fata pleacă în străinătate cu el, prezentându-se drept ”ginere”. Evident că mama nu a crezut, fata ei având 15 ani.

Genul acesta de ”telefon de liniștire” este un mod de operare fie al celor care răpesc copii pentru trafic, fie al criminalilor în serie.



Întrebarea este cine a sunat. Din primele discuții cu suspectul Gheorghe Dincă, cei care l-au interogat îl definesc drept un ”personaj limitat intelectual, aproape un om al peșterii”.

Oricum, dacă el va ajunge în postura de acuzat pentru omor i se va face o expertiză psihologică, obligatorie în aceste cazuri.



Atroce sunt detaliile din referatul de arestare al procurorilor care privesc descoperirile făcute în mașină și în curte. În mașina suspectului, DIICOT a găsit un obiect al fetei.

În butoiul metalic din curte au descoperit ”cenușă cu resturi calcinate, printre care 21 de resturi de dinți de proveniență umană”. Tot în cenușă s-au găst 3 inele și alte resturi de obiecte.



În fine, încă un element care se clarifică este faptul că telefonul de pe care fata a sunat de trei ori la 112 este chiar telefonul lui Gheorghe Dincă.



Citeşte şi:

Viorica Dăncilă vrea un referendum pentru „înăsprirea pedepselor pentru cazuri de crimă, viol și pedofilie”

Șeful Poliției din Caracal, dialog halucinant cu tatăl Alexandrei: „Dacă e încurcată cu vreunul, ești bun de plată!”

Detalii înfiorătoare despre crima de la Caracal. Cumpănașu: „Fata le-a spus la telefon că e legată cu sârmă și că a fost violată”

Presa internațională: ”Șeful poliției române a fost destituit, după ce polițiștii au ajuns la 19 ore după un apel dat de o fată răpită la 112”

Complicitatea interlopi – poliție – procurori i-a scos în stradă pe oamenii din Oltenia. Un mafiot eliberat zilele trecute se joacă cu cuțitul la gâtul unui porc, ca o amenințare!

PARTENERI - GSP.RO Cum a ajuns Ionuț Luțu în faliment: „Am topit 2 milioane de dolari, dormeam în Militari”

PARTENERI - PLAYTECH Anna Lesko, declarație șocantă despre un concurent: ”M-a distrus, m-a violat!” Ce se întâmplă la Ferma 2020!

HOROSCOP Horoscop 26 septembrie 2020. Scorpionii sunt în formă și prietenii beneficiză de buna lor dispoziție